b'\n_START_ARTICLE_\nGiuseppe Castiglione (slikar)\n_START_SECTION_\n\xc5\xbdivljenje v Italiji\n_START_PARAGRAPH_\nCastiglione je bil rojen v Milanu, v San Marcellinu, 19. julija 1688. \xc5\xa0olal se je doma s pomo\xc4\x8djo osebnih u\xc4\x8diteljev, kar je bila stalna praksa bogatih dru\xc5\xbein. Slikanja se je u\xc4\x8dil pod vodstvom mojstrov. Pri 19. letih se je pridru\xc5\xbeil jezuitom \xc2\xbbRed Domus Probationis\xc2\xab. Castiglione je po tem odpotoval na Portugalsko, kjer se je \xc5\xbeelel vkrcati na ladjo do Kitajske, vendar je podalj\xc5\xa1al njegovo bivanje tam, ker je dobil ponudbo za dve slikarski deli; poslikava kapele svetega Francisa Borgia v Coimbri in portret otrok Avstrijske kraljice Marije Ane. Leta 1715 je kon\xc4\x8dno sedel na ladjo in odpotoval na Kitajsko.\n_START_SECTION_\n\xc5\xbdivljenje na Kitajskem\n_START_PARAGRAPH_\nV sredini poznega obdobja Kangxijevega vladanja (pozno 16. stoletje in zgodnje 17. stoletje), je ta \xc5\xbeelel zaposliti ve\xc4\x8d talentiranih zahodnjakov na podro\xc4\x8dju medicine, znanosti, vitra\xc5\xbe in umetnosti. 20. avgusta 1715 je 27. letni Giuseppe Castiglione bil del skupine predstavnikov, ki so potovali v Peking na pobudo cesarja Kangxija. Skupina je po pristanku v Makau potovala v Guangzhou, kjer so \xc4\x8dakali na dovoljenje dvora, da lahko nadaljujejo pot v Peking. Skupaj z duhovnikom Matteom Ripa (1682-1746) je tako nadaljeval pot do Pekinga, kjer je bil predstavljen cesarju in tako se je za\xc4\x8dela njegova skoraj 51 letna doba slu\xc5\xbeenja na cesarskem dvoru kot dvorni slikar. Njegovi umetni\xc5\xa1ki dose\xc5\xbeki in \xc5\xa1tevilne pre\xc5\xbeivele poslikave so shranjene v arhivih cesarskih umetni\xc5\xa1kih delavnic, katere dokazujejo, da je njegovo delo bilo zelo cenjeno s strani cesarjev; cesar Kangxi. cesar Qianlong in cesar Yongzheng. Prvo, in najbolj pomembno, pri\xc4\x8dakovanje s strani Kangxija od jezuitov je bilo prenesti evropske tehnike slikanja med kitajske slikarske vajence. Med delovanjem pri cesarju Qianlongu je Giuseppe Castiglione pridobil veliko slavo in prepoznanje. Bil je tudi znan po svoji preprostosti in skromnosti, kar je pripomoglo k temu, da so ga cesarji bolj cenili.  _NEWLINE_Castiglione je na kitajskem prevzel tudi kitajsko ime: Lang Shining (\xe9\x83\x8e\xe4\xb8\x96\xe5\xae\x81).\n_START_SECTION_\nSlikarstvo\n_START_PARAGRAPH_\nCastiglionova naloga je bila vnesti zahodne tehnike, kot so chiaroscuro, perspektiva in uporaba \xc4\x8dopi\xc4\x8dev, v kitajske tematike in tehnike. Njegova primarna naloga je bila slikanje portretov, upodobitve konjev, psov, pti\xc4\x8dev in ro\xc5\xbe ter razmejitev arhitekturnih zna\xc4\x8dilnosti. Lokalni slikarji pa so imeli nalogo risati pokrajinske elemente, barvati slike in postavljati kompozicijo. Znani sta dve deli: Xinxie Zhipingtu (V mojem srcu je mo\xc4\x8d mirnega vladanja) in vise\xc4\x8di zvitek\xe5\x93\xa8\xe9\xb9\xbf\xe5\x9c\x96 (Shaolutu - Patrulja lova na divjad). Pri teh delih se vidi Castiglionova natan\xc4\x8dnost risanja s \xc4\x8dopi\xc4\x8dem in sen\xc4\x8denje obrazov, ki izhaja italijanskega stila risanja z oljnimi barvami. Prve slike, risane z novim stilom, so ohranjene iz \xc4\x8dasa prvega leta vladovanja Yongzhenga (1723). V tem \xc4\x8dasu so jezuiti imeli nekoliko ote\xc5\xbeene pogoje dela, saj so morali neposredno delati za cesarja in mu ugajali. U primeru, da je cesar menil, da njihovo delo ni zadostno, so bili poslani nazaj v rodni kraj. (Yu, 2015) Shaolutu - Patrulja lova na divjad) Castiglionova slava se pove\xc4\x8da med vladanjem cesarja Qianlonga. Temu cesarju je Castiglione slu\xc5\xbeil tri desetletja in se med tem povzpel na vi\xc5\xa1ji \xc4\x8din v Qinovski hierarhiji. Na dvoru je nadaljeval svoje delo s slikanjem raznih subjektov, prav tako pa tudi portrete cesarja in cesaric. Qianlong je imel zelo veliko zanimanje za slike konjev, zato je Castiglione tudi naslikal veliko serji tak\xc5\xa1nih slik.  Giuseppe Castiglione je umrl 17. julija 1766 v Pekingu. Njegova osmrtnica je bila osebno napisana s strani cesarja Qianlonga, ki mu je prav tako postavil tudi spominski kamen.\n_START_SECTION_\nArhitektura\n_START_PARAGRAPH_\nPoleg svoje ve\xc5\xa1\xc4\x8dine slikanja je bil tudi odgovoren za oblikovanje pala\xc4\x8d zahodnega sloga v kraljevih vrtovih stare Poletne pala\xc4\x8de. Projekt je leta 1747 za\xc4\x8del Qianlong na vrtu, ki ga je neko\xc4\x8d uporabljal Yongzheng, z gradnjo evropskih stiliziranih pala\xc4\x8d in vrtov, aviarjev, labirinta in perspektivnih slik, ki so bile organizirane kot gledali\xc5\xa1ke odrske razstave, ter vodnjake in vodomete, ki jih je zasnoval Michel Benoist. Castiglione je prav tako ustvaril trompe-l\'\xc5\x93il slike na stenah pala\xc4\x8d. Objekti so \xc5\xbeal bili uni\xc4\x8deni leta 1860 med drugo opijsko vojno.\n_START_SECTION_\nGiuseppe Castiglione v Hallerstainovih pismih\n_START_PARAGRAPH_\nV njegovih pismih Hallestain ponudi pomemben vidik kraljevih slikarjev, sploh kar se ti\xc4\x8de Castigliona. Hallestain hvali tehni\xc4\x8dne sposobnosti slikarja in izpostavlja njegova dela kot na primer sliko \xc2\xbbSto konjev\xc2\xab, portrete cesarja in cesarice, njegove arhitekturne na\xc4\x8drte za ve\xc4\x8d pala\xc4\x8d v evropskem slogu v Poletni pala\xc4\x8di (Yuanming Yuan \xe5\x9c\x93\xe6\x98\x8e\xe5\x9c\x92) in vrsto bojnih prizorov iz Evrope; njegove poslikave primerja s tisitimi v Rimu in v Evropi, s tem, da vsekakor ima raje poslikave kolega misijonarja.  Kot je zapisal Hallerstein v pismu 10. oktobra 1741, so italijanu dovolili slikati portrete cesarja in njegove soproge v njihovih sobanah ", kjer jih prej ni bil videl noben Evropejec" in delati za "popolno zadovoljstvo cesarja". Ker je cesar menil, da so sence na obrazu zgledale kot umazanija, se je izognil uporabi sen\xc4\x8denja in chiaroscuro, ter namesto tega zmanj\xc5\xa1al intenziteto osvetlitve prednjih potez obraza.\n_START_SECTION_\nStili in tehnike\n_START_PARAGRAPH_\nSkupaj z drugimi Evropski slikarji in njihovi kitajski sodelavci je pomagal ustvariti novo \xc5\xa1olo slikarstva, ki je kombinirala evropsko znanje o oljnem slikarstvu s kitajskimi tehnikami \xc4\x8drnila in pigmentov. Dve novi tehniki v oljnem slikanju in jedkanju bakrenih plo\xc5\xa1\xc4\x8d so bili vpeljani v slikarstvo, prav tako pa je o\xc4\x8diten tudi vpliv zahoda pri uporabi perspektive in chiaroscura. Da bi zadovoljili cesarjeve okuse, je Castiglione naslikal standardne predmete, kot so cvetove in rastline, \xc5\xbeivali (konji in psi), krajine, arhitekture, portrete, hkrati pa tudi upodabljal tok sodobnih dogodkov. Pona\xc5\xa1al se je kot mojster oljnega slikarstva in xianfa \xc2\xa0\xe7\xb6\xab\xe6\xb3\x95 stilom (linijska metoda). Njegov visoki polo\xc5\xbeaj je pomenil, da mu je bil odobren privilegij, da ima svoje slike razstavljene v velikih dvoranah Prepovedanega Mesta in druge pomembne lokacije, kot je Lama Temple (Yonghegong \xe9\x9b\x8d\xe5\x92\x8c\xe5\xae\xae), Poletna pala\xc4\x8da, Evropska pala\xc4\x8da in Poletna gora (Chengde \xe6\x89\xbf\xe5\xbe\xb7).  Eno najbolj znanih del Castiglioneta je zelo velik drsnik, \xc2\xbbSto konjev\xc2\xab, ki ga je naslikal na zahtevo cesarja Yongzhenga, v katerem naslika konje na realisti\xc4\x8den na\xc4\x8din, v razli\xc4\x8dnih polo\xc5\xbeajih med drevesi in na pa\xc5\xa1nikih. Po besedah Hallerstaina, po Qianlongovi pro\xc5\xa1nji je slikar izdelal manj\xc5\xa1o verzijo poslikave na son\xc4\x8dniku tako, da je lahko cesar, ki je imel zelo rad to mojstrovino, jo lahko vedno imel pri sebi. Na \xc5\xbealost je ta manj\xc5\xa1a poslikava verjetno izgubljena.\n_START_SECTION_\nCastiglionova zapu\xc5\xa1ina\n_START_PARAGRAPH_\n- Leta 2005 so posneli televizijsko serijo Gongting huashi langshining\xe5\xae\xab\xe5\xbb\xb7\xe7\x94\xbb\xe5\xb8\x88\xe9\x83\x8e\xe4\xb8\x96\xe5\xae\x81 (Dvorni slikar), kjer je glavno vlogo igral Mark Rowswell, in je bila predvajana na kitajski centralni televiziji._NEWLINE_- Slika Beijuntu-\xe7\x99\xbe\xe9\xa7\xbf\xe5\x9c\x96 (Sto konjev v pokrajini) je nastala leta 1728, ki jo je naro\xc4\x8dil cesar Yongzheng. Slika je posebna, ker so nekateri konji naslikani v galopu in to \xc5\xa1e ni bilo nikoli prej naslikano s strani evropskih slikarjev. Naslikana je bila z uporabo tempera barv na svili, in je skoraj 8 metrov dolg drsnik. V ve\xc4\x8dini je bil narejen v evropskem stilu perspektive in padanja svetlobe. Baro\xc4\x8dni stil chiaroscuro pa je zmanj\xc5\xa1an, da je viden samo v sencah pod kopiti konjev. \xc2\xa0 _NEWLINE_- Portret cesarice Xiao Xianchun \xe5\xad\x9d\xe8\xb4\xa4\xe6\x98\xa5 naj bi bil izpod rok Guseppe Castigliona, \xc4\x8deprav avtor ni podpisan. Sklepajo, da je slika njegova, po izbrani tehniki risanja, kvaliteti in starosti cesarice. Cesarica Xiao je bila prva \xc5\xbeena cesarja Qianlonga._NEWLINE_- Serije slik cesarja Qianlonga: Cesar Qianlong s pu\xc5\xa1\xc4\x8dico (To so slike, ko je cesar bil v vlogi lovca, v svojih tridesetih, med jahanjem konja. Glavni subjekt- cesar- je bil narisan s strani Castigliona, ozadje pa s strani kitajskih slikarjev.), Portret cesarja\xc2\xa0 Qianlonga, oble\xc4\x8denega kot veliki budist (Cesar je prikazan kot budisatvav sede\xc4\x8dem polo\xc5\xbeaju s prekri\xc5\xbeanimi nogami. Prikazovala naj bi povezanost med Budo Shakyamuni in cesarjem.) Portret cesarja Qianlonga (Prikazan cesar v svoji cesarski obleki, ki sedi na svojem prestolu. \xc2\xa0_NEWLINE_- Slika Juruitu \xe8\x81\x9a\xe7\x91\x9e\xe5\x9c\x96 (Shod obetavnih znamenj) je ena prvih znanih slik izpod rok Giuseppe Castigliona, kjer je uporabljal me\xc5\xa1anico kitajskega in zahodnega stila risanja. _NEWLINE_- Kitajsko slovenska slikarka, po imenu Wang Huiqin (kitajsko \xe6\xb1\xaa\xe6\x85\xa7\xe7\x90\xb4, W\xc4\x81ng Hu\xc3\xacq\xc3\xadn) je\xc2\xa0 avtorjica izvirne slikanice Hallerstein: Slovenec v Prepovedanem mestu (Mladinska knjiga 2014, ISBN / EAN: 9789610133032), ki je tudi dobila nagrado Kristine Brenkove'